คุณอยู่ที่: หน้าหลัก › บทความไอที 24 ชั่วโมง › วิธีใช้ LINE เติมเงินลงบัตร Rabbit เพื่อโดยสาร BTS
วันที่: 16 กันยายน 2018 by it24hrs หมวดหมู่: Android, iOS, iPhone, บทความไอที 24 ชั่วโมง ป้ายกำกับ: bts, how-to, line, rabbit, Rabbit Line Pay, refill, topup, ขั้นตอน, รถไฟฟ้า, ลงทะเบียน, วิธีการ, เติมเงิน
LINE แอปแชทชื่อดังที่ทุกท่านใช้บ่อยแล้ว ตอนนี้กำลังดันบริการ Rabbit LINE PAY ให้สามารถใช้ในการชำระสินค้าและบริการทั้งแบบ offline และแบบออนไลน์ผ่านมือถือมากขึ้น ล่าสุดวันที่ 16 กันยายน 2561 LINE ได้เพิ่มฟีเจอร์ในการเติมเงินลงบัตร Rabbit เพื่อโดยสารรถไฟฟ้า BTS ได้แล้ว โดยขั้นตอนการลงทะเบียนเพื่อเติมเงินลงบัตร Rabbit ผ่านทางแอป LINE มีดังนี้
เข้าแอป LINE จากนั้นเลือกที่ Rabbit LINE Pay แล้วทำการใส่รหัสผ่าน 6 ตัวให้ถูกต้อง
จากนั้นเลือกที่ไอคอน BTS
จากนั้นแตะที่ ลงทะเบียนบัตรแรบบิท
ติ๊ก ยอมรับข้อกำหนดการใช้บริการ แล้วแตะ ยอมรับ ทั้งนี้แนะนำให้อ่านข้อกำหนดในการใช้งานให้หมดก่อนยอมรับด้วย
จากนั้นให้ใส่หมายเลขบัตร Rabbit 10 หลักลงไป แล้วแตะต่อไป (ทั้งนี้บัตร Corporate , บัตรพนักงาน EP ไม่สามารถใช้ได้)
จากนั้นเลือกรูปแบบการเติมเงินลงบัตร Rabblt ตามที่คุณต้องการ ซึ่งมีให้เลือก 2 ช่องทางคือ กระเป๋าเงิน Rabbit LINE Pay กับ บัตรเครดิตที่ผูกกับ Rabbit LINE PAY แล้วแตะที่ไอคอน ลงทะเบียน
ท้ายสุดคือให้นำโทรศัพท์ที่ใช้ลงทะเบียนเติมเงิน Rabbit เพื่อโดยสารรถไฟฟ้า Rabbit LINE Pay กับบัตร Rabbit ที่ใช้ลงทะเบียนไปทำการ Activate ยืนยันที่จุดจำหน่ายบัตรโดยสาร BTS 1 ใน 5 สถานีดังนี้ อโศก อนุสาวรีย์ชัยสมรภูมิ ช่องนนทรีย์ ศาลาแดง และเพลินจิต โดย Activate เพียงครั้งเดียวก็ใช้ได้ตลอดไป ทั้งนี้สำหรับบัตร Rabbit ที่มีจำนวนเที่ยวอยู่ ให้ใช้เที่ยวเดินทางให้หมดก่อน
พิเศษใช้ LINE ผูกบัตร Rabbit ขึ้น BTS ฟรี 3 เที่ยว
Previous Post: « บัตรประชาชนมี PIN CODE แล้ว วิธีขอ PIN CODE เพื่อใช้ยืนยันตัวตน
Next Post: Apple เลิกแถมหัวแปลง lightning เป็นหูฟัง 3.5 มม. บน iPhone »